महिलाओं के खिलाफ कमेंट्स को लेकर हार्दिक पंड्या और केएल राहुल को कारण बताओ नोटिस..  
बीसीसीआई ने दोनों खिलाड़ि‍यों को नोटिस जारी किया
दोनों से 24 घंटे के भीतर जवाब मांगा गया है
अपने कमेंट्स को लेकर खेद जता चुके हैं हार्दिक पंड्या
भारतीय क्रिकेट कंट्रोल बोर्ड (BCCI) ने बुधवार को भारतीय क्रिकेटर हार्दिक पंड्या (Hardik Pandya) और लोकेश राहुल (KL Rahul) को एक टीवी शो पर महिलाओं पर कमेंट्स के लिए कारण बताओ नोटिस जारी किया है. इन कमेंट्स की इतनी आलोचनाओं के बाद बोर्ड, खिलाड़ियों के इस तरह से टीवी शो में शिरकत करने पर रोक भी लगा सकता है. टीवी शो ‘कॉफी विद करण' (Koffee With Karan) के दौरान हार्दिक पंड्या की टिप्पणी की काफी आलोचना हुई और इन्‍हें ‘सेक्सिस्ट' करार किया गया. पंड्या ने बाद में अपने इन कमेंट्स के लिए माफी मांगी थी. उन्‍होंने कहा था कि वे शो के हिसाब से भावनाओं में बह गये थे, दूसरी ओर, राहुल ने इन आलोचनाओं पर कोई प्रतिक्रिया नहीं दी है. बीसीसीआई का काम देख रही प्रशासकों की समिति (सीओए) के चेयरमैन विनोद राय ने PTI से कहा, ‘हमने हार्दिक पंड्या और राहुल को उनकी टिप्पणियों के लिए कारण बताओ नोटिस भेजा है. उन्हें इसके बारे में स्पष्टीकरण के लिये 24 घंटे का समय दिया गया है.'
इसलिए सचिन तेंदुलकर को लेकर केएल राहुल व हार्दिक पंड्या को ट्रोलर्स ने सुनाई खरी-खोटी
25 वर्षीय ऑलराउंडर हार्दिक और राहुल, दोनों इस ‘सेलिब्रिटी चैट शो' में दिखायी दिये जिसके मेजबान करण जौहर हैं. पंड्या ने बाद में अपने कमेंट्स को लेकर खेद जताया था. उन्‍होंने ट्वीट किया, ‘कॉफी विद करण में अपनी टिप्पणी के लिये मैं हर उस व्यक्ति से माफी मांगना चाहूंगा जिन्हें मैंने किसी भी तरह से दुख पहुंचाया है.' उन्होंने लिखा, ‘ईमानदारी से कहूं तो, मैं शो की प्रकृति के साथ भावनाओं में बह गया. मैं किसी भी तरीके से किसी की भी भावनाओं को आहत या किसी का अनादर नहीं करना चाहता था.' शो पर पंड्या ने कई महिलाओं से अपने संबंधों को बढ़ा-चढ़ाकर बताया था और यह भी कहा था कि वह अपने माता-पिता से भी इसके बारे में काफी खुले हुए हैं.
pic.twitter.com/O0UlpFm43o
 यह पूछने पर कि वह क्लब में महिलाओं के नाम क्यों नहीं पूछते तो पंड्या ने कहा, ‘मैं उन्हें (महिलाओं) देखना चाहता हूं कि उनकी चाल-ढाल कैसी है. मैं थोड़ा ऐसा ही हूं इसलिये मुझे यह देखना होता है कि वे कैसा बर्ताव करेंगी.'हार्दिक की इन टिप्‍पणियों के तुरंत बाद आलोचनाओं का दौर शुरू हो गया और पता चला कि बीसीसीआई के शीर्ष अधिकारियों ने उन्हें फटकार लगाई.
IND vs AUS: इसलिए हार्दिक पंड्या ने बड़े भाई क्रुणाल का उड़ाया जमकर मजाक